Arnaldo Otegi

Arnaldo Otegi Mondragon (Elgoibar, Gipuzkoa, Euskal Herria, 1958ko uztailaren 6a) ezker abertzaleko politikari eta liderra da, Batasunaren bozeramaile izandakoa eta Eusko Legebiltzarreko kide ohia. Euskal Herria Bilduko koordinatzaile nagusia da egun. «Ezker abertzalea berrantolatzen saiatzeagatik» atxilotua, 2016ko martxoaren lehenbizikoan atera zen kartzelatik, 6 urte eta erdiko espetxealdiaren ondoren.

 Bizitza 
Otegi 1958ko uztailaren 6an jaio zen Elgoibarren (Gipuzkoa), berez gurasoek Armando Otegi izena jarri nahi zioten, baina erregistroan izandako nahasketa baten ondorioz Arnaldo moduan ofizialdu zuten (halere etxean eta lagunartean "Armando" deitzen zioten, berak esan bezala). Filosofia eta Letretako lizentziaduna da.

1977. urtean Frantziara alde egin zuen, ETA politiko-militarreko komando batekin erlazionatu zutenean. 1989an, espetxera sartu zuten, Gasteizko Michelin fabrikako zuzendari Luis Abaitua 1979an bahitu izana leporatuta. 1990an kalera irten zen, espetxe zigorra bete ondoren.

1996tik aurrera Herri Batasuna, Euskal Herritarrok eta Batasunako Mahai Nazionaleko kidea eta bozeramailea izan da. 2006an berriro sartu zuten espetxera, bi aldiz, egun batzuetarako, ETArekin harremana izatea leporatuta.

2006an bertan Batasunak negoziazio prozesurako Negoziazio Taldeko kide izendatu zuen. Denbora horretan hainbat elkarrizketa egin zituen PSE-EE eta EAJko kideekin. ETAren su-etena bukatu orduko espetxeratua izan zen Espaniako erregearen aurkako hitzak eta Argala etakidearen aldeko hitzak esateagatik.


2007ko ekainaren 8an berriz atxilotu zuten, Jose Miguel Beñaran Ordeñana Argalaren omenaldi batean parte hartzeagatik, espetxe zigorra betetzeko. «El Estado español encarcela al principal interlocutor político de la izquierda abertzale», Gara, 2007-06-09. Hamabost hilabete kartzelan eman ondoren, 2008ko abuztuaren 30an irten zen Martuteneko espetxetik. «Otegi abandona la prisión de Martutene dispuesto a seguir trabajando por "un escenario de paz y democracia"», Gara, 2008-08-30.

2009ko urriaren 13an berriro atxilotu zuen Espainiako Poliziak Garzon epailearen aginduz, ezker abertzaleko beste hainbat kide ezagunekin batera.«Otegi, Diez eta ezker abertzaleko beste hainbat kide atxilotu dituzte», Berria, 2009-10-14. Hiru egun geroago eta Espainiako Auzitegi Nazionaleko Baltasar Garzón epailearen aginduz, kartzelara eraman zuten.«Otegi, Diez, Jacinto, Rodriguez eta Zabaleta kartzelara bidali ditu Garzonek», Berria, 2009-10-16. 2010ko urtarrilaren amaieran, gose greba hasi zuen kartzelan, EPPK-ko kideekin batera euren estatus politikoa aldarrikatzeko.

2010ko martxoaren 2an Espainiako Auzitegi Nazionalak 2 urteko espetxe zigorra eta 16 urteko inhabilitazioa ezarri zizkion Arnaldo Otegiri 2005eko ekainaren 9an Jose Mari Sagardui "Gatza" preso politikoaren aldeko ekitaldi batean parte hartzeagatik.«Bi urteko espetxea jarri diote Otegiri Gatzaren omenaldiko hitzengatik», Berria, 2010-03-03. Gatzaren aldeko ekitaldian esandakoagatik ezarritako zigorraren sententzia. PDF dokumentua.

2003an Espainiako erregea "torturatzaileen buruzagia" zela salatzeagatik, urtebeteko espetxe zigorra jaso zuen; baina, 2011an, Europako Giza Eskubideen Epaitegiak Espainia zigortu zuen, epai horrek Otegiren adierazpen askatasuna urratzen zuelako. Hartara, Espainiak 23.000 euro ordaindu behar izan zizkion politikariari.«Estrasburgok Espainia zigortu du, Otegiren adierazpen askatasuna urratzeagatik», Berria, 2011-03-15.

2011ko irailaren 16an, Bateragune auzia zela eta, 10 urteko espetxe zigorra ezarri zion Espainiako Auzitegi Nazionalak. Dena da ETAren filosofiarekin, ETAko buruzagia zela ziurtatu zuten Audientzia Nazionaleko epaileek.https://www.fiscal.es/fiscal/PA_WebApp_SGNTJ_NFIS/descarga/Calificacion_ETA_BATASUNA.pdf?idFile=77738344-30db-4c51-956f-64a42951398f Estrasburgoko Giza Eskubideen Auzitegiak Audientzia Nazionalaren epaia baliogabetu zuen 2016an eta Otegiri egin zitzaion epaiketa partziala eta giza eskubideekiko urratzailea izan zela ebatzi zuen.

2016ko martxoaren lehendabizikoan, 6 urte eta erdiko espetxe zigorra oso-osorik bete ondoren aske gelditu zen. 2022ko apirilean piztu eskandaluan, azaleratu zen Espainiako agenteek hala Arnaldo Otegi nola Jon Inarritu espiatu zituztela Pegasus programaren bitartez, katalan independentista ugarirekin batera. 

 Hauteskundeak 
+Arnaldo Otegik lehiatutako hauteskundeak Hauteskundeak Alderdia Koalizioa Barrutia Postua Emaitza 1994ko Eusko Legebiltzarrerako hauteskundeak Herri Batasuna Gipuzkoa 7.a (25etik) Ez hautetsia 1998ko Eusko Legebiltzarrerako hauteskundeak Herri Batasuna Euskal Herritarrok Gipuzkoa 1.a (25etik) Hautetsia2001eko Eusko Legebiltzarrerako hauteskundeakBatasunaEuskal HerritarrokGipuzkoa1.a (25etik)Hautetsia2016ko Eusko Legebiltzarrerako hauteskundeakSortuEH BilduGipuzkoa1.a (25etik)Erretiratua 
 Erreferentziak 

 Kanpo estekak 

 Arnaldo Otegiren webgunea     

Kategoria:Herri Batasuneko politikariak
Kategoria:Batasuneko politikariak
Kategoria:Sortuko politikariak
Kategoria:Gipuzkoako politikariak
Kategoria:Euskal Preso Politikoen Kolektiboko kide ohiak
Kategoria:Eusko Legebiltzarreko legebiltzarkideak VII. legegintzaldian
Kategoria:Eusko Legebiltzarreko legebiltzarkideak V. legegintzaldian
Kategoria:Eusko Legebiltzarreko legebiltzarkideak VI. legegintzaldian
Kategoria:Etakideak
Kategoria:Elgoibartarrak
Kategoria:Euskal Herriko bake prozesua
Kategoria:UNEDeko ikasleak